
                                                             Nr.4c-3/166/2010
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.25/2010 pentru modificarea Ordonanţei Guvernului nr.58/1998 privind organizarea şi desfăşurarea activităţii de turism în România, transmis cu adresa nr.P.L.x. 354 din 31 mai 2010.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

PREŞEDINTE,

Iulian Iancu

                                                             Nr.4c-3/166/2010
R A P O R T

asupra proiectului de Lege privind aprobarea Ordonanţei de urgenţă a Guvernului nr.25/2010 pentru modificarea Ordonanţei Guvernului nr.58/1998 privind organizarea şi desfăşurarea activităţii de turism în România


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.25/2010 pentru modificarea Ordonanţei Guvernului nr.58/1998 privind organizarea şi desfăşurarea activităţii de turism în România, transmis cu adresa nr.P.L.x. 354 din 31 mai 2010, înregistrat la comisie sub nr.23/166 din 01 iunie 2010.


Consiliul Legislativ, cu avizul nr.280/24.03.2010, avizează favorabil proiectul de ordonanţă de urgenţă cu observaţii şi propuneri preluate de iniţiator.



Senatul, în calitate de primă Cameră sesizată, a adoptat proiectul de lege în şedinţa din 25 mai 2010, în forma iniţiatorului.


Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic, cu avizele nr.P.L.x.354/08.06.2010, respectiv nr.26/1433/11.06.2010, au avizat favorabil proiectul de lege.



Proiectul de lege are ca obiect de reglementare modificarea Ordonanţei Guvernului nr.58/1998 privind organizarea şi desfăşurarea activităţii de turism în România, cu modificările ulterioare, având ca scop:

- eliminarea obligativităţii deţinerii brevetului de turism pentru autorizarea unei agenţii de turism sau a unei structuri de primire turistice, pentru autorizare fiind necesar deţinerea de personal pregătit conform normelor metodologice stabilite prin ordin al ministrului dezvoltării regionale şi turismului;

- normele de utilizare a plajelor să fie aprobate prin ordin al ministrului autorităţii publice centrale pentru turism;

- omologarea pârtiilor de schi să fie realizată de Ministerul Dezvoltării Regionale şi Turismului împreună cu autorităţile locale fără implica autorităţile publice centrale pentru sport;

- abrogarea capitolului privind contravenţiile şi sancţiunile întrucât sunt reglementate prin alte acte normative.

Proiectul de lege transpune în legislaţia românească prevederile Directivei 2006/123/CE din 12 decembrie 2006 a Parlamentului European şi a Consiliului privind serviciile în cadrul pieţei interne.



Membrii Comisiei pentru industrii şi servicii au examinat proiectul de lege în şedinţa din 24 septembrie 2013 şi au hotărât, în unanimitate, să propună Plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr.25/2010 pentru modificarea Ordonanţei Guvernului nr.58/1998 privind organizarea şi desfăşurarea activităţii de turism în România, cu amendamente admise, prevăzute în anexa care face parte integrantă din prezentul raport.


La lucrările comisiei au participat invitaţi din partea Autorităţii Naţionale pentru Turism: doamna Maria Grapini – ministru delegat şi din partea Ministerului Finanţelor Publice: Daniela Penaru – director general.



La lucrările comisiei au fost prezenţi 31 de deputaţi din totalul de 32 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

Anexă
A M E N D A M E N T E     A D M I S E 

	Nr.

crt.
	Text OUG nr.25/2010
	Text adoptat de Senat
	Amendamente admise/Autor
	Motivaţia

	0
	1
	2
	3
	4

	1.
	
	Titlul Legii

LEGE 

privind aprobarea Ordonanţei de urgenţă a Guvernului nr.25/2010 pentru modificarea Ordonanţei Guvernului nr.58/1998 privind organizarea şi desfăşurarea activităţii de turism în România


	Nemodificat
	

	2.
	
	Articol unic. – Se aprobă Ordonanţa de urgenţă a Guvernului nr.25 din 24 martie 2010 pentru modificarea Ordonanţei Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.211 din 2 aprilie 2010.
	Articol unic. – Se aprobă Ordonanţa de urgenţă a Guvernului nr.25 din 24 martie 2010 pentru modificarea Ordonanţei Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.211 din 2 aprilie 2010, cu următoarele modificări:

Raportorii
	Conform normelor de tehnică legislativă.


	0
	1
	2
	3
	4

	3. 
	Titlul Ordonanţei

ORDONANŢĂ DE URGENŢĂ

pentru modificarea Ordonanţei Guvernului nr.58/1998 privind organizarea şi desfăşurarea activităţii de turism în România

	
	Nemodificat
	

	4. 
	Art.I. – Ordonanţa Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.309 din 26 august 1998, aprobată cu modificări şi completări prin Legea nr.755/2001, cu modificările ulterioare, se modifică şi va avea următorul cuprins:

	
	Nemodificat
	

	5. 
	1. Articolul 13 va avea următorul cuprins:
„Art.13. - Omologarea pârtiilor şi traseelor de schi pentru agrement, precum şi a traseelor turistice montane se face de către Ministerul Dezvoltării Regionale şi Turismului împreună cu consiliile judeţene pe raza cărora se află acestea, conform procedurilor elaborate de Ministerul Dezvoltării Regionale şi Turismului şi aprobate prin hotărâre a Guvernului.”


	
	1. La articolul I punctul 1, articolul 13 se modifică şi va avea următorul cuprins:

„Art.13. - Omologarea pârtiilor şi traseelor de schi pentru agrement, precum şi a traseelor turistice montane se face de către Autoritatea Naţională pentru Turism împreună cu consiliile judeţene pe raza cărora se află acestea, conform procedurilor elaborate de Autoritatea Naţională pentru Turism şi aprobate prin hotărâre a Guvernului.”

Raportorii


	Schimbarea denumirii ministerului.

	6. 
	2. Articolul 14 va avea următorul cuprins:
„Art.14. - Utilizarea plajelor în scop turistic se realizează, potrivit legislaţiei în vigoare, de către operatori economici care deţin autorizaţie turistică, emisă conform normelor metodologice aprobate prin ordin al ministrului dezvoltării regionale şi turismului.”


	
	2. La articolul I punctul 2, articolul 14 se modifică şi va avea următorul cuprins:

„Art.14. - Utilizarea plajelor în scop turistic se realizează, potrivit legislaţiei în vigoare, de către operatori economici care deţin autorizaţie turistică, emisă conform normelor metodologice aprobate prin ordin al preşedintelui Autorităţii Naţionale pentru Turism.”

Raportorii


	Schimbarea denumirii ministerului.

	7. 
	3. Articolul 17 se abrogă.

	
	Nemodificat
	

	8. 
	4. La articolul 27 alineatul (1) va avea următorul cuprins:

„Art.27. - (1) Conducerea operativă a unei agenţii de turism sau a unei structuri de primire turistice trebuie să fie asigurată de o persoană fizică care deţine brevet de turism în domeniu sau certificat de absolvire a unui curs de formare managerială în domeniu, organizat de un furnizor de formare profesională autorizat, sau diplomă de licenţă/masterat/doctorat privind absolvirea cursurilor universitare/postuniversitare în domeniul turismului.”


	
	Nemodificat

	

	9. 
	5. La articolul 30, litera d) va avea următorul cuprins:

„d) să funcţioneze cu personal pregătit în conformitate cu normele metodologice aprobate prin ordin al ministrului dezvoltării regionale şi turismului;”


	
	3. La articolul I punctul 5, litera d) a articolului 30 se modifică şi va avea următorul cuprins:

„d) să funcţioneze cu personal pregătit în conformitate cu normele metodologice aprobate prin ordin al preşedintelui Autorităţii Naţionale pentru Turism;”
Raportorii


	Schimbarea denumirii ministerului.

	10. 
	6. Articolele 40, 41 şi 42 se abrogă.

	
	Nemodificat
	

	11. 
	Art.II. – Prevederile prezentei ordonanţe de urgenţă se completează cu dispoziţiile – cadru ale Ordonanţei de urgenţă a Guvernului nr.49/2009 privind libertatea de stabilire a prestatorilor de servicii şi libertatea de a furniza servicii în România.


	
	Nemodificat
	

	12. 
	Art.III. – Procedurile şi formalităţile de autorizare prevăzute de prezenta ordonanţă de urgenţă pot fi pot fi îndeplinite prin intermediul punctului de contact unic, în conformitate cu prevederile Ordonanţei de urgenţă a Guvernului nr.49/2009. Prevederile prezentului articol se aplică după împlinirea a 60 de zile de la operaţionalizarea punctului de contact unic.


	
	Nemodificat
	

	13. 
	Art.IV. – În cazul în care este necesară verificarea legalităţii documentelor depuse în vederea autorizării, Ministerul Dezvoltării Regionale şi Turismului va contacta autorităţile competente din statul membru al Uniunii Europene sau Spaţiului Economic European în cauză, prin intermediul IMI – Sistemul de Informare în cadrul Pieţei Interne, în conformitate cu prevederile Ordonanţei de urgenţă a Guvernului nr.49/2009.


	
	4. Articolul IV se modifică şi va avea următorul cuprins:

„Art.IV. – În cazul în care este necesară verificarea legalităţii documentelor depuse în vederea autorizării, Autoritatea Naţională pentru Turism va contacta autorităţile competente din statul membru al Uniunii Europene sau Spaţiului Economic European în cauză, prin intermediul IMI – Sistemul de Informare în cadrul Pieţei Interne, în conformitate cu prevederile Ordonanţei de urgenţă a Guvernului nr.49/2009, aprobată cu modificări şi completări prin Legea nr.68/2010.”
Raportorii


	Schimbarea denumirii ministerului.

OUG nr.49/2009 a fost aprobată prin lege.


Raportorii:

Dep.Cristina Nichita – PSD

Dep.Ion Diniţă – PC

Dep.Emil Niţă – PSD

                                   PREŞEDINTE,                                                                          SECRETAR,

                                     Iulian Iancu                                                                       
  Istvan Antal
Consilieri paralmentari,

Viorela Gondoş

Isabela Patricia Robe

